Sprawa wierã nôwôżniészô – bezpiek mieszkańców, òsoblëwie nômłodszich. W òbrëmienim tëch dzejaniów ùdało sã zrobic przeńdzenié dlô piechtnëch na krziżówce Rewerendë i krajewi drodżi nr 20. Òkróm te pòjawiłë sã drogòwé znaczi, zdrzadło dlô szoférów, przëstónkòwô wiata a téż òstałë wëcãté krzë i drzewa, jaczé ùtrudniwałë widocznosc. Terô je robionô analiza natãżeniô rësznotë, co mô wskôzac, czë na zjezdze z krajówczi je brëkòwnô sygnalizacjô.